രാംകമൽ സെൻ

ഏഷ്യാറ്റിക് സൊസൈറ്റിയുടെ സെക്രട്ടറി, ബാങ്ക് ഓഫ് ബംഗാൾ ട്രെഷറർ, ദിവാൻ എന്നീ നിലകളിൽ പ്രശസ്തനായിരുന്നു രാംകമൽ സെൻ (    (1783-1844).
 ജീവിതരേഖ 
ഗോകുൽ ബിഹാരി സെന്നിന്റെ മകനായി ഹൂഗ്ലി നദിയുടെ തീരത്തുള്ള ഗരിഫ ഗ്രാമത്തിൽ ജനിച്ച രാംകമൽ സെൻ വിദ്യാഭ്യാസത്തിനായി 1791-ൽ കൊൽക്കത്തയിലേക്ക് പോയി. 

സാമൂഹിക പരിഷ്കർത്താവും നവവിധാൻ ബ്രഹ്മ സമാജത്തിന്റെ സ്ഥാപകനുമായ കേശബ് ചന്ദ്ര സെൻ "  രാംകമലിന്റെ ചെറുമകനാണ്.

ഒരു ഹിന്ദുസ്ഥാനി അച്ചുകൂടത്തിൽ എട്ടുരൂപ ശമ്പളത്തിനായി കമ്പോസിറ്റർ ജോലിയാരംഭിച്ച രാംകമൽ, പക്ഷേ തന്റെ സ്ഥിരോത്സാഹത്തിലൂടെയും കഠിനാധ്വാനത്തിലൂടെയും ഏഷ്യാറ്റിക് സൊസൈറ്റിയിൽ സെക്രട്ടറിയായി വളർന്നു. പിന്നീട് സൊസൈറ്റിയുടെ സമിതിയിലേക്ക് അദ്ദേഹം നാമനിർദ്ദേശം ചെയ്യപ്പെടുകയുണ്ടായി . 1812-ൽ ഫോർട്ട് വില്യം കോളേജിൽ അദ്ദേഹത്തിന് ജോലി ലഭിച്ചു.  ഒടുവിൽ, അദ്ദേഹം ട്രഷറിയിലെ ദിവാൻ ആയും ബംഗാൾ ബാങ്കിന്റെ ട്രഷററായും ഉയർന്നു. 

യാഥാസ്ഥിതിക ഹിന്ദു വാദിയായിരുന്ന രാംകമൽ സെൻ, ഗൗഡിയ സഭയുടെ അധ്യക്ഷനായിരുന്നു. സതി സമ്പ്രദായത്തെ പരസ്യമായി അനുകൂലിച്ച അദ്ദേഹം രാജാറാം മോഹൻ റോയിയുടെ കടുത്ത വിമർശകനായിരുന്നു. രാധാകാന്ത് ദേവിനൊപ്പം സതി നിരോധനത്തെ എതിർത്തുകൊണ്ട് രാംകമൽ പ്രവർത്തിച്ചു വന്നു.
 അവലംബങ്ങൾ 

വർഗ്ഗം:കൊൽക്കത്തയിൽ ജനിച്ചവർ
വർഗ്ഗം:ബംഗാളികൾ
വർഗ്ഗം:1844-ൽ മരിച്ചവർ
വർഗ്ഗം:1783-ൽ ജനിച്ചവർ